OzLabs/hebrew-wiki-articles huggingface dataset:
כד הקמח (שיר)

כד הקמח הוא פזמון שכתבה והלחינה נעמי שמר וביצעה להקת פיקוד צפון. השיר יצא לאור בשנת 1986.

==רקע==
בשנת 1978 פורקה להקת פיקוד צפון על פי החלטתו של הרמטכ"ל רפאל איתן לפרק את הלהקות הצבאיות. באמצע שנות ה-80 חודשה פעילות הלהקה. השיר נכלל בתוכניתה "בוא עכשיו". בין חברי הלהקה בתקופה זו היו דני שטג, מיכל נחמן (צפיר), משה בן בסט, רפי וינשטוק, שירה פרבר, ומירי טננבוים (נבו). "כד הקמח" היה לשיר המצליח ביותר מתוכנית זו. לאחר תוכנית זו ירדה קרנה של הלהקה.

השיר עוסק בסיפור המקראי אודות אליהו הנביא והבצורת והאישה האלמנה מצרפת. בתחילת השיר מוזכר פרק י"ז בספר מלכים א'.

על פי הסיפור המקראי ניבא אליהו שתשרור בצורת בארץ ואכן כך קרה. ה' מורה לאליהו להסתתר בנחל כרית שם העורבים מספקים לו מזון. לאחר מכן הוא מצווה להגיע לבית של אלמנה שגרה בצרפת שליד צידון. אליהו ביקש ממנה לחם ומים. האלמנה הסכימה לתת לו מים, אך סרבה לתת לו לחם, כיוון שלדבריה הלחם עלול להגמר. אליהו הבטיח לה שכד הקמח לא תכלה וצפחת השמן לא תחסר, ואכן כך קרה. בנוסף, בנה של האלמנה מת, ואליהו הצליח להחזירו לחיים.

על בסיס הבטחתו לאלמנה, יצרה נעמי שמר את הפזמון החוזר "כד הקמח לא תכלה וצפחת השמן לא תחסר".

במצעד הפזמונים העברי השנתי של רשת ג' דורג השיר במקום ה-25.

==קישורים חיצוניים==

* [https://www.929.org.il/pack/כד-הקמח-לא-תיכלה כד הקמח לא תיכלה], באתר מיזם 929 - תנ"ך ביחד

==הערות שוליים==

קטגוריה:שירי 1986
קטגוריה:שירי להקת פיקוד צפון
קטגוריה:שירים בעברית
קטגוריה:שירים שהולחנו על ידי נעמי שמר
קטגוריה:שירים המבוססים על התנ"ך
יחסי גינאה ביסאו – צרפת

יחסי גינאה ביסאו–צרפת הם היחסים הדיפלומטיים הרשמיים שבין רפובליקת גינאה ביסאו לבין הרפובליקה הצרפתית.

== היסטוריה ==
מריה אדייטו דג'אלט נדינגנה, השרה של גינאה ביסאו לשיתוף פעולה ודיאספורה, ביקרה בצרפת במאי 2009 ונפגשה עם השר לשיתוף פעולה ולפרנקופוני, אלן ז'וינדה. בשנת 2013 הזמינה צרפת את ראש ממשלת גינאה ביסאו לוועידת האליזה לשלום באפריקה. מלבד זאת, היחסים הפוליטיים בין שתי המדינות הם יחסים זניחים.

היחסים הכלכליים בין שתי המדינות הם זניחים.

== נציגויות דיפלומטיות ==
* צרפת מיוצגת בגינאה ביסאו בדרג השגרירות באמצעות שגרירות שהיא מחזיקה בביסאו, בירת המדינה.
* גינאה ביסאו מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה.

== קישורים חיצוניים ==

* [https://www.diplomatie.gouv.fr/en/country-files/guinea-bissau/# Guinea-Bissau], אתר משרד החוץ הצרפתי

== הערות שוליים ==
המכבסה (סרט)

המכבסה (באנגלית: The Laundromat) הוא סרט דרמה קומית אמריקאי ביוגרפי משנת 2019 בבימויו של סטיבן סודרברג, עם תסריט מאת סקוט ז. ברנס. בסרט מככבים מריל סטריפ, גארי אולדמן, אנטוניו בנדרס, ג'פרי רייט, דייוויד שווימר, מתיאס שונארטס, ג'יימס קרומוול ושרון סטון.

הסרט הוקרן בבכורה עולמית בפסטיבל הקולנוע של ונציה ב-1 בספטמבר 2019 והוא אמור לצאת להפצה נרחבת ב-27 בספטמבר 2019, לפני הזרמת הדיגיטל ב-18 באוקטובר 2019, על ידי נטפליקס. הסרט זכה לביקורות מעורבות של מבקרים.

== תקציר עלילת הסרט ==
הסרט עוקב אחר אלן מרטין שחופשת החלומות שלה משנה כיוון ומובילה אותה להסתבכות בעסקאות מפוקפקות שאותן ניתן לייחס למשרד עורכי דין אחד בפנמה סיטי, המנוהל על ידי השותפים יורגן מוסאק ורמון פונסקה. במהרה היא לומדת כי מצבה הפעוט הוא רק טיפה בים של מיליוני תיקים הקושרים תוכנית מס למנהיגים הפוליטיים העשירים והחזקים ביותר בעולם.

== צוות השחקנים ==

== הפקה ==
ביולי 2016 הוכרז כי סטיבן סודרברג אמור להפיק פרויקט עיבוד קולנועי של פרשת מסמכי פנמה. מאוחר יותר, באפריל 2018, הוכרז כי סודרברג יביים גם את הסרט, שכותרתו כעת "המכבסה". סקוט ז. ברנס כתב את התסריט וההפקה אמורה להתחיל בסתיו 2018. במאי 2018 דווח כי מריל סטריפ, גארי אולדמן ואנטוניו בנדרס ניהלו מגעים לככב בסרט כאשר נטפליקס הודיעה שהיא מעוניינת לרכוש את זכויות ההפצה. סודרברג אישר שנטפליקס תהיה ככל הנראה המפיצה של הסרט ביולי. באוגוסט 2018, אלכס פטיפר הצטרף לצוות שחקני הסרט. באוקטובר אושרה נטפליקס כמפיצת הסרט, כשדייוויד שווימר ו-ויל פורטה הצטרפו להפקה. באותו חודש הצטרפו לצוות הסרט מתיאס שונארטס, ג'פרי רייט, כריס פרנל, ג'יימס קרומוול, מליסה ראוש, לארי וילמור ורוברט פטריק.

=== צילומים ===
הצילומים העיקריים החלו ב-15 באוקטובר 2018.

== הפצה ==
הקרנת הבכורה העולמית שלה בפסטיבל ונציה ב-1 בספטמבר 2019. הוא הוקרן גם בפסטיבל הסרטים הבינלאומי בטורונטו ובפסטיבל הסרטים הבינלאומי סן סבסטיאן בספטמבר 2019. הוא אמור לצאת לאקרנים ב-27 בספטמבר 2019, לפני הזרמת הדיגיטל ב-18 באוקטובר 2019.

== ביקורת ==
באתר Rotten Tomatoes, הסרט מחזיק בדירוג של 44% על סמך 50 ביקורות, עם ממוצע משוקלל של 5.67 / 10. בקונצנזוס הביקורתי באתר נכתב: "המכבסה עושה שימוש לרעה בקאסט המדהים שלו בכך שהוא נוקט בגישה בוטה ומאכזבת להפעלת דרמטיזציה של האירועים בחיים האמיתיים שהיוו השראה לכך." באתר Metacritic הסרט מחזיק בציון ממוצע משוקלל של 54 מתוך 100, המבוסס על 17 מבקרים, המציין "ביקורות מעורבות או ממוצעות".

== קישורים חיצוניים ==

 
ביקורות
* 
* 
== הערות שוליים ==

קטגוריה:סרטים אמריקאיים
קטגוריה:סרטי 2019
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:נטפליקס: סרטים
קטגוריה:סרטי דרמה קומית
קטגוריה:סרטים אמריקאיים המבוססים על סיפור אמיתי
קטגוריה:סרטי סטיבן סודרברג
נחש שיחים מנומר

נחש שיחים מנומר (שם מדעי: Philothamnus semivariegatus) הוא מין נחש לא-ארסי ממשפחת הזעמניים החי בין ענפי שיחים ועצים בסוואנות של אפריקה.
== מאפיינים ==
נחש זה מגיע לאורך 60–90 ס"מ ובעל גוון ירוק וצהוב מלמטה, עם כתמים שחורים קטנים עליו. הראש קטן עם עיניים זהובות גדולות. הגוף מתפתל ביותר בצורה העוזרת לו להיאחז בענפים.

הנחש מצוי מדרום אפריקה, צפונה עד סודאן ואוגנדה, מערבה עד גינאה ומזרחה עד טנזניה. הנחש מצוי באזורי סוואנה בעלי צמחייה נמוכה. הוא פעיל במשך היום ואז מחפש באמצעות ראייתו החדה או לשונו צפרדעים ולטאות שאותם הוא בולע בבת אחת. הנחש מסוגל גם להתחפר ולשחות היטב בעת הצורך. נקבת הנחש מטילה 3–12 ביצים בכל קיץ והצאצאים בוקעים באורך 25 סנטימטרים.

נחשים אלה אינם תוקפניים לאדם והם יברחו במהירות, כיוון שהם חסרי ארס. מסיבה זו לא מוצאים אותם תמיד, גם בסביבות בהם הם נפוצים. מין זה הוא קשה לגידול בשבי עקב תוקפנותו ועקב הרגלי אכילתו הבררנית.

==קישורים חיצוניים==

== הערות שוליים ==

קטגוריה:בעלי חיים שתוארו ב-1840
קטגוריה:טקסונים שתוארו בידי אנדרו סמית
קטגוריה:זעמניים
קטגוריה:סודאן: זוחלים
קטגוריה:טנזניה: זוחלים
קטגוריה:קניה: זוחלים
קטגוריה:זוחלים בסוואנה האפריקנית
אברהם ואן קלרט

יחידת בקר, 1670
אברהם ואן קלרט (בהולנדית: Abraham van Calraet או Kalraat; 7–12 באוקטובר 1642 – 11 ביוני 1722) היה צייר וחרט הולנדי בתור הזהב.

== ביוגרפיה ==
הוא למד לצייר מאמיליוס וסמואל הוף שהיו פסלים ידועים בעיר דורדרכט שבה נולד. לאחר שלמד לפסל, עבר אברהם הצעיר לתחום הציור ותחילה החל בציור פירות, תוך כדי עזרה לאביו שהיה פסל עץ.

הוא התגורר כל חייו בדורדרכט, וככל הנראה היה תלמידו של אלברט קאופ, צייר הולנדי ידוע בתור הזהב ההולנדי, שהיה בן דורו. בציורים רבים של קלרט מופיעה חתימתו של קאופ בחלקם העליון.

קלרט זכה לחשיפה מחודשת על ידי ההיסטוריון ואספן האמנות, אברהם ברדיוס, אשר ייחס אליו מחדש שני ציורי טבע דומם שעד כה נחשבו לציוריו של קאופ. ההיסטוריון ואספן האמנות, קורנליוס הופסטדה דה גרוט, התנגד אליו בתוקף והשאלה אם קאופ או קלרט ציירו את הציורים הסלימה לעיתונים ההולנדיים לאחר שמבקר האמנות פריץ לוגט הודיע על ציור חדש של אברהם קלרט שמוצג במוזיאון פרנס הלס בשנת 1915. ברדיוס "זכה" בוויכוח ומרבית הייחוסים שלו עדיין תקפים כיום.

קלרט ידוע כיום ביצירות טבע דומם עם פירות ובנופים עם סוסים. הוא היה המורה של אחיו הצעיר, צייר הנוף ברנט ואן קלרט.

== קישורים חיצוניים ==

* [http://www.pubhist.com/person/110/abraham-van-calraet עבודות וספרות על אברהם ואן קלרט]
<div class="mw-content-ltr">
* 
</div>

==הערות שוליים==

קטגוריה:ציירי תור הזהב של הולנד
קטגוריה:ילידי 1642
קטגוריה:נפטרים ב-1722
יוהאן בקמן

יוהאן בקמן (גרמנית: Johann Beckmann; 4 ביוני 1739 - 3 בפברואר 1811) היה היסטוריון וסופר גרמני שלראשונה השתמש במונח "טכנולוגיה".
== חייו ==
יוהאן בקמן נולד בעיר הויה בסקסוניה התחתית (אז חלק של נסיכות הבוחר מהנובר) למשפחת פקיד ממשלתי. לאחר סיום בית הספר בשטאדה הוא למד באוניברסיטת גטינגן. לאחר סיום הלימודים יוהאן בקמן ערך סיור בבראונשווייג והולנד במהלכו חקר מכרות, מפעלים ומוזיאונים לטבע. בשנת 1763 בהזמנת אנטון פרדריך בישינג הוא עבר לסנקט פטרבורג ולימד שם בגימנסיון גרמני. לאחר סיום כהונת המשרה הוא נסעה לשוודיה בה הכיר של קארל לינאוס.

בשנת 1766 יוהאן בקמן החל ללמד באוניברסיטת גטינגן ובשנת 1770 התמנה לפרופסור. בשנת 1768 הוא הקים באוניברסיטה את הגן הבוטני על בסיס רעיונות של קארל לינאוס.

במהלך הרצאות הוא לקח את הסטודנטים לבתי המלאכה במטרה להקנות יכולות פרקטיות. הוא פרסם ספר History of Inventions, discoveries and origins בה תיאר את ההמצאות של המאה ה-18 ובשנת 1772 לראשונה השתמש במונח "טכנולוגיה".

יוהאן בקמן היה חבר במספר אגודות מדעיות לרבות האקדמיה המלכותית השוודית למדעים. הוא נפטר בשנת 1811.
<gallery>
Beckmann,_Johann_–_De_historia_naturalis_veterum_libellus_primus,_1766_–_BEIC_8689969.jpg| De historia naturalis veterum libellus primus, 1766
</gallery>

==קישורים חיצוניים==

* 

קטגוריה:היסטוריונים גרמנים
קטגוריה:סגל אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:ילידי 1739
קטגוריה:נפטרים ב-1811
סופו של מילטון לוי

סופו של מילטון לוי הוא סרט פשע ישראלי משנת 1981, בכתיבתו ובבימויו של נסים דיין, עם אושיק לוי ודב גליקמן בתפקידים הראשיים.

==הפקה==
הפקת הסרט החלה בסוף שנת 1979 בסיוע הקרן לעידוד סרטי קולנוע ישראליים איכותיים. תחילה לוהק לצד אושיק לוי השחקן חנן גולדבלט, אך מאחר שנסע לסיבוב הופעות בארצות הברית, הוא הוחלף בדב גליקמן. צילומי הסרט החלו בנובמבר 1979. בגלל התקציב המוגבל, השחקנים בסרט לא קיבלו שכר, אלא הבטחה לחלק ברווחים העתידים של הסרט, במידה והוא יזכה להצלחה מסחרית. הסרט יצא לאקרנים ביולי 1981.

==תקציר העלילה==
העלילה היא על פועל מובטל שעקב מצוקה כלכלית נקלע לפשע עד לסופו המר. מילטון לוי (אושיק לוי) הוא פועל במפעל מתכת שעובד קשה לכלכל את משפחתו ומסתבך בהלוואות לשוק האפור. על רקע מצבו הוא רב כל הזמן עם אשתו דינה (אהובה קרן).

דני (דב גליקמן) הוא חברו הקרוב של מילטון. הוא חזר מארצות הברית ארצה לאחר חמש שנים לאחר שעסק בעסקים מפוקפקים. גם לו חייב מילטון כסף. הוא גר כעת בדירתה של חברתו תרזה (רחל דיין) שהייתה בעבר חברתו של מילטון. תרזה רוצה להיות זמרת ומופיעה לפני האמרגן ג'קי (ניסן נתיב), אך הוא לא מתרשם ממנה.

משפחתו של מילטון כוללת גם את גיסו אברם (יעקב אשכנזי) הנשוי לאחותו רבקה (יהודית מילוא), את הוריו הגרושים לאה (לילית נגר) ואביו (אבנר חזקיהו) ודודו זכי (יוסף שילוח). האב הוא מתווך נדל"ן כושל שמבקש ממילטון לחתום לו כערב על עסקותיו והדוד זכי הוא חולה סרטן ומכור לתרופות.

כולם מצפים למותה של הסבתא כדי לחלוק את ביתה ורכושה.

מזכירת המפעל מאשה (רבקה גור) מוסרת למילטון מכתב פיטורין ומצבו מתחיל להידרדר. דני לוחץ עליו כל הזמן "לעשות מכה", ומילטון מסכים לבסוף. דני מתחיל לצרוך סמים עוזב את תרזה ומנהל יחסים עם רבקה, דבר שמביא לסכסוך קשה בין השניים ומילטון חוזר לתרזה.

רבקה מודיעה לדני שלסבתא החולה יש כסף בבית ודני פורץ לביתה, אך לא מוצא דבר. זה מוציא את מילטון מדעתו והוא הולך לחפש את דני ולומר לו מה שהוא חושב עליו, אך דני מקדים אותו, יורה והורג אותו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| אושיק לוי || מילטון לוי
|-
| דב גליקמן || דני
|-
| רחל דיין|| תרזה
|-
| אהובה קרן || דינה
|-
| לילית נגר || לאה
|-
| יוסף שילוח || זכי
|-
| אבנר חזקיהו || האב
|-
| יעקב אשכנזי || אברם
|-
| יהודית מילוא || רבקה
|-
| רבקה גור || מאשה
|-
| ניסן נתיב || ג'קי
|-
|לואיס רוזנברג
|פועל
|}

==קישורים חיצוניים==

* 
ביקורת
* 

==הערות שוליים==

קטגוריה:סרטי דרמה ישראליים
קטגוריה:סרטי פשע ישראליים
קטגוריה:סרטים בעברית
קטגוריה:סרטי נסים דיין
קטגוריה:סרטים ישראליים משנת 1981
וינסטון סטרצל

וינסטון פרדריק סטרצל (באנגלית: Winston Frederick Sterzel; נולד ב-17 באוגוסט 1980), הידוע בעיקר בכנוי היוטיוב שלו SerpentZA, הוא בלוגר ויוטיובר דרום-אפריקאי שחי בשנג'ן, סין, מאז שנות העשרים של חייו. ערוץ היוטיוב שלו פופולרי, עם מעל חצי מיליון עוקבים, ומתמקד במגוון סוגים של חוויות שחווים זרים מערביים הגרים או מבקרים בסין.

== ביוגרפיה ==
סטרצל ממוצא גרמני-בריטי, אך נולד וגדל בדרום אפריקה. הוא עבר לסין בשנות העשרים של חייו, לאחר ביקור עסקים בסין בשנת 2005, והחל לעבוד כמורה לאנגלית.

בשנת 2015 היה אחד מ-12 דרום-אפריקאים שהתפרסמו כאשר נעשתה עליהם כתבת פרופיל ברדיו סין הבינלאומי. 

הוא החל להעלות סרטוני וידאו כבר בשנת 2007, ובשנת 2016 אף עזב את עבודתו, והפך להיות וולוגר במשרה מלאה, עם סרטונים שמתמקדים בחיים בסין. לעיתים מעלה סרטונים על נושאים שנויים במחלוקת בסין כמו היחסים עם הונג-קונג, ובהם הוא משלב ראיונות עם מקומיים.

תחום נוסף שעסקו בו הסרטונים הוא טיולים ברחבי סין עם אופנוע, יחד עם חברים, כמו מת'יו טיי, עליהם אף הוציא את הסרטים התעודיים - Conquering Southern China, ו - Conquering Northern China . בנוסף לערוצים הפרטיים, הוא גם מנהל, יחד עם טיי את הערוץ ADVChina.

למשך תקופה מסוימת היה המקים והבעלים של עסק של אופנועי "Custom" בשם "Churchill Custom Motorcycles", אשר אינו פעיל יותר בסוף 2018 אמר כי הרצון ליצירת סרטוני איכות על סין, יחד עם מפגש בעייתי שנערך לו עם נציגי הממשל, גרמו לו לחשוב על לעזוב את סין.

באוקטובר 2021 היו לערוץ הפרטי שלו כ-885,000 מנויים ומעל 151 מיליון צפיות.

== קישורים חיצוניים ==
* 

* 
* [http://list.youku.com/albumlist/show/id_19204663.html? הערוץ של וינסטון סטרצל] באתר Youku

== הערות שוליים ==

קטגוריה:יוטיוברים
קטגוריה:דרום אפריקאים
קטגוריה:דרום אפריקאים שנולדו ב-1980
עולמו של אלמו

עולמו של אלמו (באנגלית: Elmo's World) היא סדרת טלוויזיה לילדים מבית היוצר של Sesame Workshop, חברת ההפקה של "רחוב סומסום". הדמות הראשית היא אלמו, מפלצת אדומה ופרוותית שמקורה בסדרות "החבובות" ו"רחוב סומסום".

בישראל דובבה הסדרה לעברית, ושודרה בשנת 2005 בערוץ הופ!. הגרסה המחודשת של הסדרה שודרה החל משנת 2019, כיום הסדרה משודרת בערוץ לולי.

==עלילת הסדרה==
אלמו הופך בדמיונו את חדר השינה שלו לעולם מצויר בגיר וקורא לו "עולמו של אלמו". אל חדר השינה הוא מזמין ילדים על-מנת לשחק יחדיו ולחקור נושאים מחיי היום יום. אלמו וחבריו חוקרים נושאים מלמדים כמו צורות, יוגה, בועות, ירקות, בגדים ועננים ומוצאים פתרונות לבעיות שונות בעזרת משחקים. בסוף כל פרק אלמו מזמין את הקהל להצטרף אליו לריקוד סיום מצחיק ומהנה.

אל העונה השנייה מצטרפים אל אלמו חברים חדשים - סמארטי הטלפון החכם, אדון וגברת צחוקי וכלבם שמודל.

==קישורים חיצוניים==

* [https://www.hop.co.il/archive/SUM עולמו של אלמו] ב[https://www.hop.co.il/ אתר הופ!]
* [https://www.sesamestreet.org/elmos-world Elmo's World] באתר [https://www.sesamestreet.org/elmos-world Sesame Street]

קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות ערוץ הופ!
קטגוריה:רחוב סומסום
קטגוריה:ערוץ פלא: סדרות
פלוגלס

פלוגלס (באנגלית: Floogals) היא סדרה בריטית לילדים בשילוב הנפשה ולייב אקשן שעלתה לשידור בשנת 2016. בישראל שודרה הסדרה בדיבוב לעברית בערוץ הופ!.

== עלילת הסדרה ==
הפלוגלים הם חייזרים ידידותיים וסקרניים שהגיעו לכדור הארץ כדי לחקור את בני האדם וללמוד על חייהם. 

לאחר נחיתת הפלוגלים בכדור הארץ, ילד קטן מוצא את החללית שלהם ותולה אותה על תקרת חדר השינה שלו ומשם הפלוגלים יוצאים להרפתקאות. הפלוגלים אוהבים לגלות דברים מעניינים על עולם בני האדם בעזרת שאלות וניסויים ובכל פרק נתקלים בחפץ מכדור הארץ שאינם מכירים ומנסים לגלות מידע אודותיו. לאחר סיום המחקר הם מעבירים את הממצאים למפקד הבסיס בכוכב ממנו הגיעו. אם המפקד אוהב את החפץ, הפלוגלים מקבלים מדבקה עם התמונה של החפץ שחקרו.

== דמויות ==
הדמויות הראשיות.{{ש}}מימין לשמאל: פליקר, בומר, פלו.
* פליקר (גיא זיידמן) - קפטן החללית, לבוש בחליפה אדומה ומכנה את עצמו בשם "קפטן פליקר פלוגל".
* פלו (שירה נאור, לני כהן) - הקצינה הראשית, לבושה בחליפה צהובה ומכנה את עצמה בשם "הקצינה הראשית פלו פלוגל".
* בומר (גיא רייפמן) - חניך צעיר, לבוש בחליפה ירוקה ומכנה את עצמו בשם "פלוגל בומר ג'וניור".

== קישורים חיצוניים ==
* 

* 
* 

קטגוריה:סדרות ערוץ הופ!
קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
שברולט סדרה H

שברולט סדרה H (באנגלית: Chevrolet Series H) היא מכונית משפחתית שיוצרה בסגנון "Touring car" , ובסגנון ספורטיבי רודסטר, מתוצרת יצרנית הרכב האמריקאית שברולט אשר יוצרה בין השנים 1914–1916 בארצות הברית.

בשנת 1917 ג'נרל מוטורס רכשה את השליטה ב"שברולט".

==גרסאות==
* רודסטר - 2 דלתות.
* קבריולה (Touring) - 4 דלתות, 5 נוסעים בסגנון טורפדו .

==דגמים==
* "H-2", קרוי גם "Chevrolet Royal Mail Roadster", יוצר בין השנים 1914–1915, דגם רודסטר.
* "H-2.5", קרוי גם "Chevrolet Royal Mail Roadster", יוצר בשנת 1916, דגם רודסטר.
* "H-3", קרוי גם "Chevrolet Amesbury Special", יוצר בשנת 1915, דגם רודסטר 3 מושבים.
* "H-4", קרוי גם "Chevrolet Baby Grand Touring", יוצר בין השנים 1914–1916., דגם 4 דלתות

==נתונים==
* מנוע קדמי.
* מנוע הנעה אחורית.
* מחיר היחידה לדגם רודסטר עמד על 750 דולר (שנת 1914, ארצות הברית).
* מחיר היחידה לדגם "Touring" עמד על 875 דולר (שנת 1914, ארצות הברית).
* בשנת 1915 יוצרו 12,605 יחידות מהדגמים השונים של הסדרה.

== תמונות ==
<gallery mode="packed" heights="180">
קובץ:1914-chevrolet.jpg | "שברולט סדרה H" דגם "H-4", שנת 1914
קובץ: 1915 Chevrolet Series H-2 Royal Mail Roadster.jpg | "שברולט סדרה H" דגם "H-2", שנת 1915
</gallery>

==ראו גם==
* שברולט
* שברולט סדרה F
* שברולט לייט 6
* שברולט סדרה 490
* שברולט סדרה AA קפיטול

== קישורים חיצוניים ==
 (שנת 1914)
 (שנת 1915)

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1914
קטגוריה:מכוניות אמריקאיות
H
אליף אלמאס

אליף אלמאס (במקדונית: Елиф Елмас; נולד ב-24 בספטמבר 1999) הוא כדורגלן מקדוני המשחק בעמדת הקשר ברד בול לייפציג ובנבחרת מקדוניה הצפונית.

==קריירת מועדונים==

אלמאס החל את הקריירה שלו בגיל 17 במדי רבוטניצ'קי מהליגה המקומית. ב-28 ביולי 2017, הוא נמכר לפנרבחצ'ה עבור 180 אלף אירו. ב-28 בינואר 2018, הוא ערך את הופעת הבכורה שלו בליגה הטורקית בתיקו אחת נגד טרבזונספור, כשנכנס כמחליף בדקה ה-64.

ב-24 ביולי 2019, נאפולי החתימה את אלמאס בסכום של 16 מיליון אירו בחוזה לחמש עונות. חודש לאחר מכן, הוא ערך את הופעת הבכורה שלו בסרייה א' במשחק החוץ נגד פיורנטינה, כשנכנס כמחליף של אלאן בדקה ה-72, משחק זה הסתיים בניצחון 3–4 לזכות קבוצתו. ב-17 בספטמבר, הוא ערך את הופעת הבכורה שלו בליגת האלופות בניצחון הבית 0–2 על ליברפול.

ב-27 בדצמבר 2023 חתם לארבע וחצי שנים ברד בול לייפציג.

==קריירה בינלאומית==

אלמאס נולד במקדוניה למשפחה ממוצא טורקי. מאמן נבחרת טורקיה באותה התקופה, פתיח טרים, ניסה לזמן אותו לנבחרת, אך אלמאס בחר לייצג את מולדתו.

ב-11 ביוני 2017, אלמאס ערך את הופעת הבכורה שלו במדים הלאומיים של נבחרת מקדוניה הצפונית במשחק נגד נבחרת ספרד במסגרת מוקדמות מונדיאל 2018, כשנכנס במחצית כמחליף.

== תארים ==
נאפולי

* אליפות איטליה: 2022/2023
* הגביע האיטלקי: 2019/2020

==קישורים חיצוניים==

==הערות שוליים==

קטגוריה:כדורגלנים מקדונים
קטגוריה:קשרי כדורגל מקדונים
קטגוריה:סקופיה: כדורגלנים
קטגוריה:כדורגלני רבוטניצ'קי
קטגוריה:כדורגלני פנרבחצ'ה
קטגוריה:כדורגלני נאפולי
קטגוריה:כדורגלני ר.ב. לייפציג
קטגוריה:כדורגלני נבחרת מקדוניה הצפונית
קטגוריה:כדורגלני יורו 2020
קטגוריה:ספורטאים זרים בטורקיה
קטגוריה:ספורטאים זרים באיטליה
קטגוריה:מקדונים שנולדו ב-1999
כוכב קטן

כוכב קטן (בצרפתית: Petit Malabar) היא סדרת הנפשה צרפתית לילדים המבוססת על סדרת ספרים באותו השם מאת ג'ין דופרה ונלי בלומנטל. הסדרה עלתה לשידור בערוץ France 5 ב-1 בספטמבר 2018, במהלך רצועת השידור "Zouzous". הסדרה חודשה לעונה שנייה, שעלתה לשידור לראשונה בערוץ RTS Un בשווייץ ב-17 באפריל 2022, ועלתה לשידור בצרפת ב-8 במאי של אותה השנה, במהלך רצועת השידור "Okoo".

בישראל, שודרה הסדרה בדיבוב לעברית בערוץ הופ! ברבעון הראשון של 2018, טרם שידור הסדרה בצרפת.

== תקציר העלילה ==
כוכב קטן משוטט ביקום כאילו הוא גן השעשועים האישי שלו, והוא בעל יכולת לדבר אל כוכבי לכת כדי להבין מאין הם מגיעים וכיצד נוצר העולם. בכל פרק, כוכב קטן זוכה להתנסות בתפיסה טבעית או מדעית פשוטה אחת.

== מדבבים ==
הדיבוב העברי בוים על ידי דן שצברג, והופק על ידי יעל אללוף ומיה שחר. הדיבוב נעשה באולפני וידאופילם אינטרנשיונל.
{| class="wikitable"
!דמות
!מדבב/ת בצרפתית
!מדבב/ת בעברית
|-
| rowspan="2" |כוכב קטן
|ביאטריס מוג'יי 
| rowspan="2" |איתי סולומון
|-
|אווה כהן גאלו 
|}
דמויות נוספות שהופיעו במהלך הסדרה דובבו על ידי דן שצברג, טליה ברקאי ואמנון וולף.

== קישורים חיצוניים ==

* 
* [https://www.hop.co.il/archive/lIM כוכב קטן] ב[https://www.hop.co.il אתר הופ!]

קטגוריה:סדרות טלוויזיה צרפתיות לילדים
קטגוריה:סדרות הנפשה צרפתיות
קטגוריה:סדרות ערוץ הופ!
שבועה (שיר של ריטה ורמי קלינשטיין)

שבועה הוא סינגל מאת ריטה ורמי קלינשטיין, שיצא לאור בספטמבר 1986, ונכלל באלבומו הראשון של קלינשטיין ביום של הפצצה ומאוחר יותר באלבום האוסף של ריטה תחנות בזמן. השיר נכתב על ידי יעל טבת, הולחן ועובד על ידי רמי קלינשטיין.

==מיקומי שיא==

==Breaking Those Walls==
בשנת 1987 הקליטה ריטה גרסה אנגלית לשיר בשם "Making Life" לאלבום הבין-לאומי הראשון שלה בלועזית "Breaking Those Walls".

==קישורים חיצוניים==

* 
* 

==הערות שוליים==

קטגוריה:שירי 1986
קטגוריה:סינגלים מ-1986
קטגוריה:שירי ריטה
קטגוריה:שירי רמי קלינשטיין
קטגוריה:דואטים
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
ניו זילנד ברייקרס

ניו זילנד ברייקרס (באנגלית: New Zealand Breakers) היא קבוצת כדורסל ניו זילנדית מהעיר אוקלנד, המתמודדת בליגת העל האוסטרלית בכדורסל (NBL). הקבוצה מארחת את משחקיה הביתיים באולם "ספארק ארנה", המכיל 12,000 מקומות ישיבה.

זכתה באליפות הליגה האוסטרלית בעונות 2011, 2012, 2013 ו-2015.

==היסטוריה==
הקבוצה הוקמה בשנת 2003 על ידי שלושה אנשי עסקים ניו זילנדים מחבל ואיקטו. לאחר שרשמה מאזן כולל של 41 ניצחונות ו-89 הפסדים (31.5%) בארבע עונותיה הראשונות בליגה האוסטרלית, העפילה הקבוצה לראשונה לשלב הפלייאוף בעונת 2007/2008, בהובלת הקלע הניו זילנדי קירק פני. בעונה העוקבת צירפו הברייקרס את הרכז האמריקאי סי. ג'יי. ברוטון, בעזרתו העפילו לפלייאוף מהמקום השלישי בליגה, ואף גברו על אדלייד 36' ברבע הגמר, בדרך להפסד מול מלבורן טייגרס בחצי הגמר.

בעונת 2010/2011 הובילו את הקבוצה קירק פני, גארי וילקינסון ותומאס אברקרומבי לזכייתה הראשונה באליפות ה-NBL, לאחר שגברה בסדרת הגמר על קיירנס טייפנס בתוצאה 2–1. בקיץ 2011 עזב פני את הקבוצה, ובמקומו הוחתם סדריק ג'קסון אשר הוליך את הברייקרס לזכייה נוספת באליפות. בעונת 2012/2013 זכו הברייקרס באליפות שלישית ברציפות, לאחר שגברו בפלייאוף על סידני קינגס ופרת' ויילדקטס מבלי להפסיד באף משחק. באותה עונה רשמה הקבוצה גם את מאזן העונה הסדירה הטוב בתולדותיה, 24–4, הודות ליכולת טובה של ג'קסון אשר זכה בתואר ה-MVP של העונה. לאחר שאכזבו בעונת 2013/2014 עם 11 ניצחונות בלבד, את העונה הבאה סיימו עם מאזן חיובי 19–9, אשר הציב אותם במקום השני בליגה. בחצי הגמר הדיחו הברייקרס את אדלייד, ובסדרת הגמר גברו על הטייפנס בתוצאה 2–0, על אף שלא החזיקו ביתרון ביתיות. השחקנים הבולטים של הקבוצה באותה עונה היו ג'קסון, הקלע קורי ובסטר והסנטר אקינה איבקווה. בעונת 2015/2016 חזרה הקבוצה למעמד הגמר, אך הפסידה מול פרת' בתוצאה 1–2.

לקראת עונת 2019/2020 מונה המאמן הישראלי דן שמיר למאמן הראשי של הקבוצה. באותו הקיץ הצטרף לברייקרס שחקן התיכונים המבטיח אר. ג'יי. האמפטון, אשר נבחר בתחילת דראפט ה-NBA{{כ}} 2020 בבחירה ה-24 על ידי מילווקי באקס, וכשבוע לאחר מכן הועבר בטרייד לדנוור נאגטס.

בשנת 2022 החליף מודי מאור את דן שמיר בתפקיד המאמן.

==עונה לאחר עונה==
{| class="wikitable sortable"
|-
! עונה !! מיקום בליגה !! ניצחונות !! הפסדים !! אחוז הצלחה !! פלייאוף
|-
| 2003/2004 || עשירי || 12 || 21 || 0.364 || –
|-
| 2004/2005 || אחד-עשר || 9 || 23 || 0.281 || –
|-
| 2005/2006 || עשירי || 9 || 23 || 0.281 || –
|-
| 2006/2007 || תשיעי || 11 || 22 || 0.333 || –
|-
| 2007/2008 || שביעי || 16 || 14 || 0.533 || הפסד ברבע הגמר
|-
| 2008/2009 || שלישי || 18 || 12 || 0.600 || הפסד בחצי הגמר
|-
| 2009/2010 || חמישי || 15 || 13 || 0.536 || –
|-
| 2010/2011 || ראשון || 22 || 6 || 0.786 || bgcolor="#CCFFCC" |זכייה באליפות
|-
| 2011/2012 || ראשון || 21 || 7 || 0.750 || bgcolor="#CCFFCC" |זכייה באליפות
|-
| 2012/2013 || ראשון || 24 || 4 || 0.923 || bgcolor="#CCFFCC" |זכייה באליפות
|-
| 2013/2014 || שביעי || 11 || 17 || 0.393 || –
|-
| 2014/2015 || שני || 19 || 9 || 0.679 || bgcolor="#CCFFCC" |זכייה באליפות
|-
| 2015/2016 || רביעי || 16 || 12 || 0.571 || הפסד בגמר
|-
| 2016/2017 || חמישי || 14 || 14 || 0.500 || –
|-
| 2017/2018 || רביעי || 15 || 13 || 0.536 || הפסד בחצי הגמר
|-
| 2018/2019 || שישי || 12 || 16 || 0.429 || –
|}

==קישורים חיצוניים==

* 

==הערות שוליים==

קטגוריה:קבוצות כדורסל
קטגוריה:ניו זילנד: כדורסל
קטגוריה:אוסטרליה: כדורסל
מתחילים מחדש

מתחילים מחדש הוא שיר ישראלי-מסורתי, שהופק ביוזמת פרויקט "ותן חלקנו" והשדרן מושיקו שטרן ויצא לאור ב-25 בספטמבר 2019. בהקלטת השיר השתתפו 24 זמרים ישראלים.

== רקע ==

השיר נכתב והולחן על ידי תלמידי "ותן חלקנו" והופק על ידי מתן דרור.
הרווחים מן השיר נתרמו לפעילות עמותת "אור בבית"<ref></ref>

== האמנים המשתתפים ==
<small>(על פי סדר הא"ב של השמות הפרטיים):</small>

== הצלחה ==

השיר זכה להצלחה רבה ברשתות החברתיות וברדיו<ref></ref>. הקליפ הרשמי שבוים על ידי עוזי ג'ורג' נכון לדצמבר 2023 עומד על 28 מיליון צפיות באתר יוטיוב.

== מיקומי שיא ==

== ראו גם ==
* "שבט אחים ואחיות"

== הערות שוליים ==

קטגוריה:שירי 2019
קטגוריה:שירים בעברית
קטגוריה:שירים שהופקו על ידי מתן דרור
קטגוריה:שירים מרובי אמנים
קטגוריה:שירי צדקה
דורה ברשוני

דורה בַּרְשוֹני (במקור באדר, אחרי נישואיה הימלר, בהונגרית: Bársony Dóra; בודפשט, 29 בספטמבר 1888 - בודפשט, 5 בספטמבר 1972) הייתה זמרת אופרה ( מצו-סופרן, אלט) הונגריה-יהודיה. אחייניתו של הפוליטיקאי והשר לשעבר וילמוש ואז'וני. אחיה היה זמר האופרה לאיוש ברשוני.

== ביוגרפיה ==
אביה של ברשוני היה פקיד, אמה הייתה אחותו של וילמוש ואז'וני. דורה בחרה את מקצוע המשחק למרות התנגדות הוריה. לאחר שסיימה את לימודיה באקדמיה למוזיקה ע"ש פרנץ ליסט בשנת 1910, התקבלה לבית האופרה של בודפשט לניסיון. היא קיבלה מלגה בינואר 1911, וזכתה בחברות קבועה מעונת 13–1912. תפקידה הראשון בו התבלטה היה בכרמן של ג'ורג' ביזה בתחילת 1916. היא הופיעה ביותר ממאה מופעים בשנה, וזכתה בתואר "חברה לעד", אך הודחה בשנת 1939 מחברותה באופרה בגלל החוק היהודי השני והחוק היהודי השלישי ויכלה להופיע רק במסגרת אומיקה - ההתאחדות הלאומית היהודית-הונגרית לחינוך היא שבה לבמת האופרה בשנת 1945, שרה במשך שתי עונות עד פרישתה.

== תפקידיה ==
*קברה ב[[בית הקברות היהודי ברחוב קוזמה]]ז'ורז' ביזה : כרמן

== ראו גם ==
* גרפיקה מאת זולטאן גאהל על דורה ברשוני (1927)

== לקריאה נוספת ==
* [https://www.centropa.org/node/76832 אילן היוחסין הסכמטי של משפחת ואז'וני]
* [http://omike.hu/omike/muveszek/barsony-dora/403 דורה ברשוני] בעמוד של אומיקה
* [http://mek.oszk.hu/08700/08756/html/I/szin_I.0155.pdf לקסיקון ההונגרי לאומני הבמה]
* [http://www.elib.hu/04000/04093/html/szocikk/10413.htm לקסיקון יהודי הונגרי]

== קישורים חיצוניים ==

* [http://omike.hu האתר הרשמי של אומיקה] 

== הערות שוליים ==

קטגוריה:יהודיות הונגריות
קטגוריה:זמרות אופרה יהודיות הונגריות
קטגוריה:זמרות אופרה
קטגוריה:בוגרות האקדמיה למוזיקה ע"ש פרנץ ליסט
קטגוריה:משתתפי פעילות האומנות אומיקה
קטגוריה:משפחת ואז'וני
קטגוריה:ילידות 1888
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנפטרו ב-1972
הגלידות של פלדמן

הלוגו הישן של גלידות פלדמן
הגלידות של פלדמן היא חברה ציבורית לייצור גלידות שבסיסה ברחובות, ישראל.

==היסטוריה==
במהלך העלייה החמישית, בשנת 1935 עלו מפולין פדיה וברכה פלדמן והתמקמו במושבה רחובות. ב-1945 פתחו את בית הקפה המקומי קפולסקי ברחוב הרצל.

עם הצלחת בית הקפה במושבה הקטנה, החליטו בני הזוג על הקמת מפעל קטן לייצור גלידות בקומה העליונה של הבניין.

בשנת 1962 הציעה העירייה לבני הזוג לקנות שטח באזור התעשייה לטובת הקמת מפעל. שנה לאחר מכן, ב-1963, הקימו בני הזוג פלדמן מפעל גלידות: "פלקו בע"מ – גלידות פלדמן".

המפעל ברחוב היצירה, אשר משתרע על חמישה דונמים, מייצר מגוון רחב של גלידות, קרחונים, שלגונים, טילונים, גלידות דיאט, חטיפי גלידה, חבילות משפחתיות, גלידות לגלידריות וכן את "מנבו", סוג של קרמבו.

באוגוסט 2018 נרכשה החברה על ידי קרן גרין לנטרן והיזם ריצ'י האנטר. נכון ל-2019, לחברה עשרות חנויות ברחבי הארץ המוכרות את מוצרי החברה.

==קישורים חיצוניים==
* 
* 

==הערות שוליים==

קטגוריה:תעשיית גלידות בישראל
קטגוריה:גלידריות
קטגוריה:חברות ביישוב
קטגוריה:יצרני מוצרי חלב בישראל
קטגוריה:רחובות: חברות
קטגוריה:חברות משפחתיות לשעבר בישראל
יחסי גינאה–סין

יחסי גינאה–סין הם היחסים הדיפלומטיים הרשמיים שבין רפובליקה גינאה לבין הרפובליקה העממית של סין.

== היסטוריה ==
[[נשיא הרפובליקה העממית של סין ג'ואו אנלאי ביחד עם נשיא גינאה אחמד סקו טורה בעת ביקורו של הראשון בגינאה, 1964.]]
היחסים הדיפלומטיים הרשמיים שבין רפובליקת גינאה לבין הרפובליקה העממית של סין הם יחסים דיפלומטיים מלאים. היחסים בין שתי המדינות כוננו בתאריך 14 באוקטובר 1959, כשנה לאחר שזכתה גינאה בעצמאותה מצרפת. סין סייעה בפרויקטים הומניטריים רבים לגינאה ותרמה לה מיליוני דולרים לטובת פיתוח.

סין בנתה בשנת 2007 בית חולים עם 150 מיטות בגינאה.

== נציגויות דיפלומטיות ==
* גינאה מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה.
* הרפובליקה העממית של סין מיוצגת בגינאה בדרג השגרירות באמצעות שגרירות רשמית שהיא מחזיקה בקונאקרי, בירת המדינה.

== קישורים חיצוניים ==

* [https://www.fmprc.gov.cn/mfa_eng/wjb_663304/zzjg_663340/fzs_663828/gjlb_663832/3004_664024/ China and Guinea], אתר משרד החוץ של הרפובליקה העממית של סין

== הערות שוליים ==
תמונה (שיר)

תמונה הוא קטע ווקאליזה שהלחין יצחק קלפטר, עיבד דני סנדרסון וביצעה יעל לוי, ואשר התפרסם ב-1978.

==רקע==
השיר נכלל במופע "שיחות סלון" שהושק בשנת 1978 בהשתתפות יעל לוי, יהונתן גפן ויצחק קלפטר, שהוחלף אחרי זמן קצר על ידי דייוויד ברוזה. הוא נכלל באלבום שהוקלט במופע. השיר כולל הגיית מספר הברות (דבה דה בה) בלבד ללא מילים נוספות.

"תמונה" נכלל באלבום הבכורה של יעל לוי הנושא את שמה, שיצא לאור בשנת 1982. הוא משמש כפתיח של תוכנית הרדיו ארבע אחרי הצהריים המשודרת בגלי צה"ל.

==קישורים חיצוניים==

* [https://www.nli.org.il/he/items/NNL_MUSIC_AL990052618460205171/NLI לדף השיר] באתר הספרייה הלאומית

==הערות שוליים==

קטגוריה:שירי 1978
קטגוריה:סינגלים מ-1982
קטגוריה:שירי יעל לוי
קטגוריה:שירים בעברית
קטגוריה:שירים שהולחנו על ידי יצחק קלפטר
קטגוריה:סינגלים בהוצאת הד ארצי
סימאון דה ויט

סימאון דה ויט (באנגלית: Simeon De Witt;
25 בדצמבר 1756 – 3 בדצמבר 1834) היה קרטוגרף אמריקאי. ידוע בעיקר על מפות של מדינת ניו יורק.

==קורות חייו==
סימאון דה ויט נולד למשפחה ידועה ממוצא הולנדי באזור ניו יורק. הוא היה בן דוד של דוויט קלינטון. הוא למד בבית הספר ובאוניברסיטת ראטגרס. לאחר סיום לימודיו, כאשר האזור נכבש על ידי הבריטים, נמלט לניו יורק והצטרף לצבא.

ביוני 1778, לאחר תקופת התמחות קצרה הוא מונה לעוזר של קולונל רוברט ארסקין ולאחר פטירתו בשנת 1780 מונה במקומו למשרת מודד בצבא.

לאחר סיום מלחמת העצמאות של ארצות הברית סימאון דה ויט ניסה לשכנע את הקונגרס הקונטיננטלי בצורך במיפוי ארצי, אך ללא הצלחה. דה ויט סירב לקבל תפקיד מודד ראשי של האצרות הברית כאשר התפקיד הוצא לו.

בשנת 1807 היה דה ויט חבר בוועדה שהכינה תוכנית מתאר שהגדירה את צורת הרחובות החדשים במנהטן. הוא גם היה חבר בוועדה של תעלת אירי.

משפחת דה ויט התגוררה באחוזה פרטית באולבני.

==קישורים חיצוניים==

* [http://exhibitions.nysm.nysed.gov//albany/bios/d/sdewitt.html קורות חיים]

קטגוריה:אנשי צבא אמריקאים במלחמת העצמאות של ארצות הברית
קטגוריה:קרטוגרפים אמריקאים
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1756
קטגוריה:אמריקאים שנפטרו ב-1834
צללים צרובים

צללים צרובים (באנגלית: Burnt shadows) הוא ספרה החמישי של הסופרת הפקיסטנית-בריטית קמילה שמסי. הספר יצא לאור ב-2009 ותורגם לעברית ב-2010 בהוצאת כתר. ב-2010 היה מועמד לפרס לסיפורת מאת נשים וזכה בפרס אניספילד-וולף לפרוזה.

==תקציר העלילה==
הספר מחולק לארבעה חלקים ועוקב אחר ההיסטוריה המצטלבת של שתי משפחות. הוא מתחיל בנגסאקי, יומיים אחרי שארצות הברית הטילה את פצצת האטום על הירושימה, נמשך להודו של ימי החלוקה בשנת 1947, לפקיסטן בראשית שנות השמונים, ואז לניו יורק ואפגניסטן תחת השפעת פיגועי 11 בספטמבר.

הספר נפתח בפרולוג קצרצר בן עשר שורות: אסיר לא מזוהה מוצא את עצמו בכלא גואנטנמו ומצווה להתפשט מבגדיו. הוא שואל את עצמו "איך הגעתי לכאן?"

בחלק הראשון, הירוקו היא יפנית מצעירה ומתורגמנית מוכשרת שמתנגדת לשלטון הכוחני והלאומני ביפן, המשמשת גם כמורה ליפנית לגבר אירופי בשם קונרד וייס, שעקר ליפן מגרמניה הנאצית. קונרד מתאהב בהירוקו ובין השניים מתפתח רומן. ביום בו קונרד מציע להירוקו נישואים והיא מסכימה מוטלת על יפן פצצת אטום נוספת וקונרד נהרג.

החלק השני של הספר נפתח כעבור שנתיים, כשהירוקו מגיעה לדלהי ומתארחת ובביתם של אחותו של קונרד, אילזה, ובבעלה הבריטי, ג'יימס ברטון. אילזה, המתביישת בשורשיה הגרמניים, נקראת עתה אליזבת, והיא ובעלה מקבלים את הירוקו בשמחה ומתוך תחושת אחריות המעורבת ברגשות אשם. בהודו המצב הפוליטי נהיה פחות ופחות יציב עם ההחלטה על חלוקת הודו והקמתה של פקיסטן, ואילזה ובעלה נערכים ליום שבו ישובו לבריטניה. הירוקו מתחילה ללמוד אורדו עם סג'אד אשרף ההודי, בן טיפוחיו המוכשר של ברטון. סג'אד והירוקו מחליטים להתחתן על אף התנגדותם של בני הזוג ברטון ומשפחתו של סג'אד, ובסופו של דבר מוצאים את עצמם כפליטים בפקיסטן, שאליה לא התכוונו מעולם להגר. שם גם נולד להם בנם היחיד, ראזה.

בחלק השלישי של הספר, שמתרחש בפקיסטן, נכנס אל חייהם של סג'אד והירוקו בנם של ג'יימס ואילזה, הארי ברטון, שמתגלה כאיש CIA. הארי מתיידד עם ראזה הצעיר. ראזה מוצא את עצמו, בהשתלשלות של טעויות, נסחף לתנועה הג'יהאדיסטית באפגניסטן.

החלק האחרון של הספר מתרחש בניו יורק. לאחר מותו של סג'אד והיעלמותו של ראזה מגיעה הירוקו לניו יורק כפליטה, בפעם השלישית בחייה ומחדשת את ידידותה עם אילזה, עתה גרושה, כשהיא עוברת להתגורר אתה בדירתה במנהטן.

== השראה ==
שמסי מספרת כי הקיום הפרטי של אזרחים - מהגרים או ילידים - בתוך המדינה הלאומית הוא מה שריתק אותה בכניסה לכתיבת הספר.

הספר עוסק באירועים היסטוריים, ביחסים הקולוניאליים שמתפתחים בעולם שהוא עוסק בו (בין בני הזוג ברטון לבין סג'אד והירוקו) והיחסים הפוסט-קולוניאליים (בין הארי וראזה) ושוזר אותם בחיי הדמויות המייצגות אנשים שכורעים תחת משא הפוליטיקה והאינטרסים של המדינות שאליהן הם משתייכים, לפעמים באורח שרירותי בלבד.

==פרסים והוקרה==
* 2009 - מועמדות לפרס לסיפורת מאת נשים
* 2010 - זכייה בפרס אניספילד-וולף
* 2011 - רשימה ארוכה לפרס הספרות הבינלאומי של דבלין 

==הערות שוליים==

קטגוריה:ספרים בריטיים
קטגוריה:ספרי הוצאת כתר
סימארגל

סימארגל הוא אל הקציר והאש השמימית, והשומר על הזרעים והגידולים במיתולוגיה הסלאבית. הוא נחשב גם כמתווך בין בני האדם לבין האלים השמימיים. על פי המיתולוגיה הסלאבית, התגלמותו היא היפוגריף. 
התגלמות נוספת של סימארגל
אחד המיתוסים המוכרים על סימארגל הוא סיפור לידתו: מסופר כי כאשר סווארוג פגע באבן קסומה בפטיש, הוא גרם לעלייה של ניצוצות אלוהיים ממנה, ומהם נוצר סימארגל.

==קישורים חיצוניים==

קטגוריה:אלי חקלאות
קטגוריה:אלים סלאביים
עודד כהן

עודד כהן (נולד ב-1973) הוא טייס קרב וקצין צה"ל במילואים בדרגת תת-אלוף, כיהן כמפקד בסיס תל נוף של חיל האוויר הישראלי.

==ביוגרפיה==
כהן נולד וגדל בירושלים, בוגר הגימנסיה העברית רחביה. התגייס לצה"ל ב-1991 וסיים קורס טיס בהצטיינות במגמת קרב. ב-2008 מונה למפקד טייסת 117, ב-2010 מונה לראש ענף בלהק האוויר. ב-2012 מונה למפקד טייסת 69. ב-2014 מונה לראש מחלקת התקפה אווירית בלהק מבצעי אוויר.

ב-2016 מונה למפקד בסיס רמון, הוא שירת בתפקיד עד 2018. בספטמבר 2019 מונה למפקד בסיס תל נוף. בספטמבר 2022 סיים את תפקידו.

== חיים אישיים והשכלה ==
כהן בעל תואר ראשון במנהל עסקים מהמרכז הבינתחומי הרצליה, תואר שני במדעי המדינה מאוניברסיטת חיפה ובוגר המכללה לביטחון לאומי ה-RCDS של הממלכה המאוחדת. הוא נשוי ואב לשלושה.

==קישורים חיצוניים==

* 

==הערות שוליים==

קטגוריה:תתי-אלופים בחיל האוויר
קטגוריה:מפקדי בסיס רמון
קטגוריה:טייסי חיל האוויר הישראלי
קטגוריה:מפקדי בסיס תל נוף
קטגוריה:בוגרי גימנסיה רחביה
קטגוריה:בוגרי המרכז הבינתחומי הרצליה
קטגוריה:ראשי מחלקת התקפה אווירית
קטגוריה:ישראלים שנולדו ב-1973
מר סלואן

מר סלואן (באנגלית: Mr. Sloane) היא סדרה קומית בריטית ששודרה לראשונה ב-23 במאי 2014 בערוץ Sky Atlantic. הסדרה בת ששת הפרקים נכתבה בידי רוברט ב. וייד, אשלין דיטה ואוליבר לנסלי, ובוימה על ידי רוברט ב. וייד. העלילה מתרחשת בעיירה ווטפורד בשנת 1969.

==תקציר עלילה==
השנה היא 1969. ג'רמי סלואן שחי בעיירה ווטפורד שבהרטפורדשייר הוא מנהל חשבונות שסובל מדיכאון. אשתו ג'נט עזבה אותו והוא פוטר מעבודתו. הוא מתחיל לעבוד במשרה חלקית כמורה, ופוגש בחנות לחומרי בניין אמריקאית צעירה משוחררת ומלאת חיים בשם רובין, שיכולה לעזור לו להחזיר את חייו למסלולם התקין.

==צוות השחקנים==
* ניק פרוסט – ג'רמי סלואן
* אוליביה קולמן – ג'נט
* אופליה לוביבונד – רובין
* פיטר סרפינוביץ' – רוס
* לורי לווין – בינס
* מייקל מלרקי – קרייג
* ברנדן פטריקס – רג'י

==הפקה==
שלב הצילומים החל באפריל 2013. חברות ההפקה של הסדרה הן Big Talk Productions ו-Whyaduck Productions. המפיצים הם BBC Worldwide.

באוקטובר 2014 הכריזה רשת סקיי שלא תופק עונה שנייה לתוכנית.

==שידור בינלאומי==
ב-15 ביוני 2015 שודרה הסדרה לראשונה באוסטרליה בערוץ BBC First. בישראל שודרה הסדרה בערוץ BBC Entertainment.

==קישורים חיצוניים==

* [https://www.comedy.co.uk/tv/mr_sloane/ "מר סלואן"] באתר British Comedy Guide

==הערות שוליים==

קטגוריה:סדרות קומדיה בריטיות
קטגוריה:סדרות טלוויזיה בריטיות שעלו לשידור בשנות ה-2010
קרול מילר

קרול דיוויין מילר (באנגלית: Carol Devine Miller; נולדה ב-4 בנובמבר 1950) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת וירג'יניה המערבית. טרם היבחרה לבית הנבחרים האמריקאי הייתה חברה בבית הנבחרים של וירג'יניה המערבית, מטעם המפלגה הרפובליקנית.

== ביוגרפיה ==
מילר נולדה בקולומבוס שבאוהיו, בתו של חבר הקונגרס של ארצות הברית לשעבר סמואל ליפר דייווין. למילר תואר ראשון בהיסטוריה ובמדע המדינה ממכללת קולומביה קולג' לנשים בלבד השוכן בקולומביה שבקרוליינה הדרומית. ב-2 בנובמבר 2004 הייתה לראשונה מועמדת בבחירות מטעם המפלגה הרפובליקנית לבית הנבחרים של וירג'יניה המערבית, אך הפסידה בבחירות הכלליות. ב-7 בנובמבר 2006 נבחרה לראשונה לבית הנבחרים של המדינה, והושבעה לתפקידה בינואר 2007. מילר המשיכה להיבחר לבית הנבחרים של וירג'יניה המערבית אחת לשנתיים עד ל-2018.

ב-8 במאי 2017 הודיע אוון ג'נקינס, חבר בית הנבחרים של ארצות הברית מטעם מחוז הקונגרס השלישי של וירג'יניה המערבית על כוונתו להתמודד נציגהּ המכהן של וירג'יניה המערבית בסנאט של ארצות הברית, ג'ו מנצ'ין. בעקבות הודיעה מילר באוגוסט אותה השנה על כוונתה להתמודד על מושבו של ג'נקינס. ב-8 במאי 2018 גברה מילר על יריביה בבחירות המקדימות שנערכו במפלגה הרפובליקנית למועמדות המפלגה לבית הנבחרים מטעם מחוז הקונגרס השלישי של וירג'יניה המערבית.

סקרי בחירות הצביעו על המירוץ כמובטח למפלגה הרפובליקנית או לחלופין צמוד ביותר. בבחירות הכלליות היא ניצבה בפני חבר הסנאט של וירג'יניה המערבית, מייג'ור בדימוס ריצ'רד אוג'דה, וניצחה כשסחפה 56.4% מקולות הבוחרים. עם היבחרה הפכה לאישה הראשונה המייצגת את וירג'יניה המערבית בבית הנבחרים מטעם מחוז הקונגרס השלישי, והאישה היחידה בבחירות 2018 להיבחר למושב פתוח בבית הנבחרים. בבית הנבחרים חברה מילר בוועדת התחבורה והתשתית ובוועדת הפיקוח והרפורמה. בספטמבר 2019, בתגובה להכרזת סיעת המפלגה הדמוקרטית בבית הנבחרים על הליך הדחה נגד נשיא ארצות הברית דונלד טראמפ, אמרה מילר כי "ננסי פלוסי והדמוקרטים בבית הנבחרים הוכיחו כי לא יבחלו בדבר במטרה להטיל דופי בבחירות 2016 לנשיאות ולהוריד את הנשיא טראמפ מתפקידו בכל אמצעי הכרחי".

בקונגרס ה-117 מילר חברה בוועדת התחבורה והתשתיות, בוועדה המיוחדת למשבר האקלים ובוועדת הפיקוח והרפורמה של בית הנבחרים. לצד דייוויד מקינלי ואלכס מוני, היא אחת משלושת נציגיה של וירג'יניה המערבית בבית הנבחרים האמריקאי.

== קישורים חיצוניים ==

* 

* 

== הערות שוליים ==

קטגוריה:חברי בית המחוקקים של וירג'יניה המערבית
קטגוריה:חברי בית הנבחרים של ארצות הברית מווירג'יניה המערבית
קטגוריה:חברי הקונגרס ה-116 של ארצות הברית
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
מאיר קיי

מאיר קלמנסון (נולד בכ"ב בטבת תש"ן, 19 בינואר 1990), הידוע בשם הבמה שלו מאיר קיי, הוא אושיית רשת ומפיק אמריקאי-יהודי.

==ביוגרפיה==
קלמנסון נולד בברוקלין, ניו יורק, וגדל בניו הייבן, קונטיקט<ref></ref>. את הקריירה שלו ביוטיוב התחיל במרץ 2010 כשהעלה את סרטונו הראשון "Bubby Luba's Song", בהשראת סבתו.<ref></ref> מאז, בעידוד חבריו, המשיך קלמנסון להעלות סרטונים לאתר. סרטוניו, אשר זכו למאות מיליוני צפיות, מתאפיינים בעידוד נתינה, חסד, הכרת הטוב והפצת שמחה<ref></ref>. נכון למרץ 2024 לערוץ היוטיוב שלו רשומים 331,000 משתמשים. הסרטונים שהעלה צברו למעלה מ-400 מיליון צפיות ברשתות החברתיות.<ref></ref><ref></ref>

ב-2014 העלה את הסרטון "High Five New York (כִּיף ניו יורק)", בו הוא רץ ברחובות ניו יורק ונותן כיף לאנשים שהרימו את ידיהם כדי לתפוס מונית. הסרטון הפך לוויראלי וצבר למעלה מ-2.5 מיליון צפיות ביוטיוב.<ref></ref><ref></ref><ref></ref>

בשנת 2017 הפיק את הווידאו קליפ לשירו של בני פרידמן, עברי אנכי,<ref></ref> שצבר 27.5 מיליון צפיות, נכון למרץ 2024.<ref></ref>

בספטמבר 2020 הוציא סינגל משלו בשם "Great Day".

ב-2023 השתתף בקליפ לשיר עבודת הלב של איציק דדיה ואריה קונסטלר.

==קישורים חיצוניים==

==הערות שוליים==

קטגוריה:פעילי אינטרנט אמריקאים
קטגוריה:חסידי חב"ד
קטגוריה:אמריקאים שנולדו ב-1990
כף דייוויס (מישור אדוארד השמיני)

כף דייוויס (באנגלית: Cape Davis) היא לשון יבשה (כף) עגולה, המכוסה בקרח בחוף הצפוני של מישור אדוארד השמיני באדמת מק. רוברטסון שבאנטארקטיקה. 

הכף ממוקמת 17 קילומטרים מזרחית למפרץ מגנט.

== היסטוריה ==
=== גילוי הכף ===

הכף התגלתה ב- 12 בינואר 1930 על ידי משלחת החקר הבריטית, האוסטרלית והניו זילנדית לאנטארקטיקה בפיקודו של דאגלס מוסון.

=== מקור השם ===

מוסון קרא לכף על שמו של קפטן ג'ון קינג דייוויס, שהיה קברניט הספינה בה הפליגו, והמשנה למפקד המשלחת.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3571 כף דייוויס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3396&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף דייוויס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

דייוויס
התמונות שבאלבום

"התמונות שבאלבום" הוא פזמון שכתב זאב נחמה, הלחינו נחמה ותמיר קליסקי וביצע חיים משה. השיר יצא לאור בשנת 1998.

== רקע ==
השיר "התמונות שבאלבום" נכלל באלבום של חיים משה, הנושא את שם השיר. באלבום זה שיתף פעולה חיים משה עם היוצרים עוזי חיטמן ואהוד מנור. אריה ברקוביץ עיבד את השיר. סגנון השיר הוא מוזיקה ים תיכונית.

במצעד הפזמונים העברי השנתי של רשת ג' דורג השיר במקום השביעי.

== תוכן השיר ==
השיר עוסק בחד שיח של אזרח לבנו החייל. הדובר פונה בשיר לבנו המשרת בצה"ל, על רקע תמונות ילדות של בנו המופיעות באלבום תמונות.

הדובר מביע את דאגתו ודאגת האם לבנם החייל, ואת התקווה שלא ייפגע בעת שירותו הצבאי.

== גרסאות כיסוי ==
* ב-15 בפברואר 2024 הוציאה שרית חדד גרסת כיסוי לשיר.<ref></ref> בהמשך, צורף למיני-אלבום שהוציאה באותה השנה, אלבום געגועים.<ref></ref>
* ב-29 בפברואר 2024 אירחו חבורת זהו זה בתוכניתם את חיים משה לביצוע משותף של השיר.

== קישורים חיצוניים ==
* 
* דויד פרץ, [https://tarbut.cet.ac.il/ShowItem.aspx?ItemID=25666a8c-75cb-42b9-986d-da4087d8bb8c&lang=HEB התמונות שבאלבום], באתר תרבות. il
* [https://www.nli.org.il/he/items/NNL_MUSIC_AL990043786780205171/NLI התמונות שבאלבום - דף שיר באתר הספרייה הלאומית]

== הערות שוליים ==

קטגוריה:שירי 1998
קטגוריה:שירי חיים משה
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:ריקודי עם בישראל: שירים
הנרי חיבוקלצת

הנרי חיבוקלצת (באנגלית: Henry Hugglemonster) היא סדרת הנפשה ממוחשבת אירית-בריטית-אמריקאית-קנדית לילדים, המבוססת על הספר "I'm a Happy Hugglewug" שנכתב ואויר על ידי ניאם שארקי. הסדרה הופקה על ידי חברת ההפקה Brown Bag Films.

הסדרה שודרה לראשונה בערוצי דיסני ג'וניור בבריטניה ובאירלנד ב-8 בפברואר 2013, ובארצות הברית ב-15 באפריל באותה שנה. בישראל הסדרה שודרה בערוץ דיסני ג'וניור בדיבוב לעברית החל משנת 2013 עד שנת 2015. לסדרה הופקו שתי עונות בעלות 49 פרקים באורך 22 דקות, כאשר כל פרק מחולק לשני פרקים משניים באורך 11 דקות.

== תקציר העלילה ==
הסדרה עוסקת סביב חיי היומיום של מפלצת צהובה בשם הנרי ומשפחתו, אשר בכל פרק עוברים הרפתקאות חדשות. הסדרה מלמדת על ידידות והאהבה, בנוסף היא מלמדת על כישורים בסיסיים לגיל הרך כמו ספירה ורצפים. הסדרה כוללת שירים מקוריים המושמעים על ידי דמויות הסדרה.

== דמויות ראשיות ==
* הנרי (Henry) - מפלצת צהובה בעלת חיבה למשחקי כדור. אוהב לעזור לחבריו ומשפחתו.
* סאמר (Summer) - מפלצת ורודה ואחותו הגדולה של הנרי. אוהבת לשיר ולרקוד.
* קובי (Cobby) - מפלצת כחולה ואחיו הגדול של הנרי. אוהב להמציא המצאות, דבר שעוזר בפתרון בעיות רבות.
*אבו (Daddo) - אבא של הנרי. דוור שכחן.
*אמא (Momma) - אמא של הנרי. מפלצת ורודה ומוזיקאית מוכשרת המנגנת על כלי נגינה רבים.
*דנזל (Denzel) - חברו הטוב ביותר של הנרי. יש לו תשוקה לחפירת מנהרות תת-קרקעיות.
*איזבלה (Izzy) - מפלצת כתומה וחברתו הטובה ביותר של הנרי.
*אסטל (Estelle) - ענקית בצבע סגול. החברה הגדולה, הנמרצת והאופטימית של הנרי.
*גרטי (Gertie) - אחת מחברותיו של הנרי. אוהבת לעשות דברים בזמן, לכן היא עונדת שעון.

== מדבבים בעברית ==
במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא.
* לורן סביר - הנרי
* עינת אזולאי - סאמר
* שיר כהן - קובי
* גלעד קלטר - אבו
* טליה ברקאי - אמא / אייבו
* יורם יוספסברג - סבו / אדוארדו
* עדן גמליאל - דנזל
* לירון כרקוקלי - איזבלה (2013)
* ספיר דרמון - אסטל
* אורלי קטן - סבתו / אמסטין
*מייה קדוש - גרטי (2015)
*אורלי תגר - דמויות שונות (2013 - 2014)

את שיר הפתיחה של הסדרה ביצע גילן שחף בניהולו המוזיקלי של שרון בורגאוקר, שניהל גם את שאר השירים בסדרה.

== שידור ==

== קישורים חיצוניים ==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה המבוססות על ספרים
קטגוריה:דיסני ג'וניור: סדרות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה איריות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות הנפשה בריטיות
קטגוריה:סדרות הנפשה קנדיות
קטגוריה:סדרות הנפשה איריות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה בריטיות שעלו לשידור בשנות ה-2010
דביר חבר

דביר חבר (נולד בשנת 1980) הוא קצין בצה"ל בדרגת אלוף-משנה, בתפקידו האחרון שימש מפקד יחידת רפאים. קודם לכן שימש מפקד חטיבת עודד, סגן מפקד חטיבת גולני ומפקד גדס"ר גולני.

== ביוגרפיה ==
חבר, בנם של רבקה וזאב חבר מראשי מועצת יש"ע ומזכ"ל אמנה, נולד וגדל בקריית ארבע. התגייס לצה"ל בשנת 1998, ושובץ בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן מונה למפקד פלוגת מסלול בגדוד 12, בין היתר במהלך מלחמת לבנון השנייה. בהמשך שירת כמפקד פלוגה רובאית בגדוד 12. לאחר מכן מונה למפקד פלחה"ן גולני בין השנים 2008–2009, והוביל אותה בין היתר במהלך מבצע עופרת יצוקה. בהמשך שימש כמפקד בית הספר להכשרות בגדס"ר גולני. לאחר נפילת רס"ן בקרב ברצועת עזה, מונה במקומו לסגן מפקד גדוד 12. לאחר מכן שירת כמפקד מחזור בבא"ח גולני.

בשנת 2015 הועלה לדרגת סא"ל ומונה לראש ענף גדס"ר במרכז לאימונים באש במל"י, ושירת בתפקיד עד שנת 2016. ב-23 ביוני 2016 מונה למפקד גדס"ר גולני, תפקיד אותו מילא עד דצמבר 2017. בהמשך שירת כסגן מפקד חטיבת גולני בין השנים 2017–2018. לאחר מכן מונה למפקד גדוד הדס בבה"ד 1 בין השנים 2018–2019. ב-18 בנובמבר 2019 הועלה לדרגת אל"ם ומונה למפקד חטיבת עודד, תפקיד אותו מילא עד שנת 2022. לאחר מכן שירת כמפקד מרכז לאימון מפקדות (מרא"ם) בין השנים 2022–2023.

ב-7 באוקטובר 2023, עם פתיחת מתקפת החמאס על עוטף עזה, קפץ חבר מביתו והצטרף ללחימה בקיבוץ רעים. זמן קצר לאחר מכן מונה למפקד יחידת רפאים, לאחר נפילתו של מפקד היחידה הקודם רועי לוי, בתחילת מלחמת חרבות ברזל. פיקד על היחידה במשך שישה חודשים שבהם השתתפה היחידה בלחימה אינטנסיבית ברצועת עזה. תחת פיקודו היחידה הרגה מאות מחבלים, ללא נפגעים ליחידה. בנוסף, לא פגעה בכוחות צה"ל באף היתקלות אש כוחותינו למרות חודשי לחימה רבים והפעלת אש אינטנסיבית בצמוד לכוחות.

ב-20 באפריל 2024 פרש מיידית מהפיקוד על היחידה, בשל אי מינויו למפקד הקבוע שלה, לאחר שהוחלט שהפיקוד על היחידה יעבור לאלוף-משנה טל אשור.<ref></ref>

== חיים אישיים ==
חבר מתגורר בסוסיא, נשוי לרותם ואב לארבעה.

==קישורים חיצוניים==

* 
* 
* 
; מאמרים פרי עטו:
* 

== הערות שוליים ==

קטגוריה:מפקדי גדודים בחטיבת גולני
קטגוריה:מפקדי גדוד הדס
קטגוריה:מפקדי חטיבת עודד
קטגוריה:מפקדי היחידה הרב-ממדית
קטגוריה:אלופי-משנה בצה"ל
קטגוריה:בוגרי מכינה קדם-צבאית בני דוד
קטגוריה:קריית ארבע: אישים
קטגוריה:סוסיא: אישים
קטגוריה:ישראלים שנולדו ב-1980
קטגוריה:חיילי צה"ל במלחמת חרבות ברזל
האיניילורוס

האיניילורוס (שם מדעי: Hyainailurus) הוא סוג של יונק נכחד ממשפחת ההאיניילוריים, אשר חי בתקופת המיוקן. המאובנים שלו התגלו באירופה, אסיה ואפריקה. בסוג זה נכללו 3 מינים.

יונק קדום זה היה קרובו של ההאינדון, דמוי הצבוע ולעיתים נחשב לשייך לאותו סוג. הוא הגיע לגובה מטר ולמשקל של 500 קילוגרם, אחד מהגדולים בבני משפחתו לצד הסימבאקובוואה והמגיסטותריום מאפריקה, אך הוא היה ההאינדון הגדול ביותר באסיה. מבנה גופו דמה לזה של צבוע עם רגליים קצרות ולסתות חזקות שנועדו למחוץ עצמות בנשיכה. ככל הנראה הוא היה אוכל נבלות.

==קישורים חיצוניים==

איור של האיניילורוס (משמאל) לצד [[אמפיקון מהמין A. giganteus (במרכז) וצבוע מנומר (מימין).]]

קטגוריה:האיניילוריים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באירופה
קטגוריה:יונקים שחיו במיוקן באסיה
שחר קמתי להודות

שחר קמתי להודות היא סליחה לאשמורות מאת רבי שלמה אבן גבירול, שנועדה למעמדי הסליחות בחודש אלול ובעשרת ימי תשובה. היא נקלטה בסדר הסליחות במנהגי אשכנז, בנוסח איטליה (גם בשחרית של יום הכיפורים), ובסדר "שפתי רננות" (סדר סליחות כמנהג טריפולי וג'רבה), ובעבר גם בנוסח רומניא. הסליחה ידועה גם בשל הרפרן שלה, נפשי בשאלתי ועמי בבקשתי.

תוכן הסליחה מבוסס על כך שבעקבות חורבן בית המקדש לא ניתן יותר להקריב את הקרבנות המכפרים, ועל כן אין ברירה אלא לבקש שמילות התפילה והוידוי תשמשנה כתחליף לעבודת הקורבנות במטרה לרצות את הקב"ה, ולזכות בחיים.

בסוף כל מחרוזת של הסליחה מופיע הפזמון החוזר, המשתמש בביטוי של אסתר המלכה: . במשפט זה מודגש שבקשת החיים של המשורר אינה רק בקשה אישית על חייו שלו, אלא בקשה לחיי העם כולו.

באקרוסטיכון רמוז שם המחבר (שלמה הקטן - חזק).

בהשפעת הסליחה הזו חוברה סליחה נוספת, "יושב בסתר עליון מגני וצנתי", שגם בה הפזמון החוזר הוא "נפשי בשאלתי ועמי בבקשתי".

==קישורים חיצוניים==
*[https://music.hidabroot.org/v_16958_שחר-קמתי-להודות---הראל-טל- שחר קמתי], בביצוע הראל טל, באתר הידברות
*[https://www.sefaria.org.il/Selichot_Nusach_Polin%2C_Fifth_Day.5?lang=he מילות הסליחה בסליחות ליום חמישי], באתר Sefaria

==הערות שוליים==

קטגוריה:שירי שלמה אבן גבירול
קטגוריה:סליחות
קטגוריה:יצירות עם אקרוסטיכון
לגנוסוכוס

לגנוסוכוס (שם מדעי: Laganosuchus; משמעות השם: "laganon" - פנקייק, "souchos" - תנין, כלומר: "תנין הפנקייק") הוא סוג נכחד של דמוי-תנין, אשר חי לפני 95 מיליון שנה בקרטיקון העליון. המאובנים שלו התגלו בידי החוקרים פול סרנו והנס לארסון במשלחת מ-2009 שמצאה מינים שונים של דמויי-תנינאים כמו הקפרוסוכוס והאנטוסוכוס. בסוג זה נמצאו שני מינים. הראשון נמצא בתצורות אקאר (Echkar Formation) שבניז'ר והשתייך למין L. thaumastos. מין נוסף, L. maghrebensis נמצא בדרום-מזרח מרוקו.
== מאפיינים ==
ללגוסוכוס גולגולת ולסת שטוחות שדמו במראם לפנקייק עגול. אורך הגולגולת הגיע למטר אחד ואורך הגוף עד ל-6 מטרים. תנין זה עוצב למארב תת-מיימי בצורה שנתנה לו להמתין בשכיבה על הקרקעית וללכדו כל יצור קטן כמו דגים, חסילונים ויצורי מים נוספים ששחו בקרבת מקום ולא חשדו שהלסת שייכת לתנין. אז התנין סגר את הלסת במהירות ולכד עם שיניו את היצור הקטן.

הוא חי במקווי מים רדודים שהיו נפוצים אז איפה שהיום מדבר סהרה. ייתכן שהפצת המדבר העצום גרמה להכחדתו והכחדת הדגים שחיו סביבו.

==ראו גם==
*אגיסוכוס - תנין בעל לסת שטוחה דומה
==קישורים חיצוניים==

קטגוריה:בעלי חיים שתוארו ב-2009
קטגוריה:סטומטוסוכיים
קטגוריה:בעלי חיים שחיו בקרטיקון עליון באפריקה
קטגוריה:ניז'ר: מאובנים
קטגוריה:מרוקו: מאובנים
קטגוריה:טקסונים שתוארו בידי פול סרנו